google/wiki40b huggingface dataset:
Syed Sheikh Syed Ahmad Al-Hadi

Syed Sheikh bin Ahmad Al-Hadi (22 November 1867 - 20 Februari 1934) merupakan pelopor gerakan Kaum Muda di Malaya.

Kehidupan Awal

Beliau dilahirkan di Kampung Hulu, Melaka. Ibunya berketurunan Melayu, manakala bapanya, Syed Ahmad ibn Hasan ibn Saqaf al-Hady al-Ba’alawi merupakan peranakan Arab dari Hadrami, Yemen.
Ketika beliau kecil, beliau menjadi anak angkat kepada Raja Ali Kelana, Sultan Riau ketika itu dan dibesarkan bersama-sama putera raja di istana. Beliau belajar ilmu teologi dan bahasa Arab di Madrasah Raja Ali Haji. Beliau merupakan salah seorang pengasas Persekutuan Rashidiyyah, sebuah kumpulan pengajian yang aktif di Melaka dan Singapura pada tahun 1890-an. Beliau pernah mengembara di negara-negara Arab dan belajar di Makkah, Beirut dan Kaherah. Di Universiti Al-Azhar, beliau terpengaruh dengan pemikiran reformis dari Mesir, Muhammad Abduh.

Kembali Dari Pengajian

Kembali ke Malaya, beliau terpengaruh dengan Sheikh Muhammad Tahir Jalaluddin al-Azhari yang mendedahkannya dengan pemikiran Muhammad Abduh dan Rashid Rida. Bersama-sama Shaikh Mohamad Tahir, Sheikh Mohamad Salim al-Kalili dan Haji Abbas Mohamad Tahar, mereka memulakan penerbitan Majalah Al-Imam pada 23 Julai 1906 di Singapura. Pada 4 Februari 1908, beliau membuka Madrasah al-Iqbal al-Islamiyyah di Singapura. Antara tahun 1909 - 1915, beliau menjadi peguam di mahkamah syariah di Johor Bahru. Tetapi pada tahun 1915, beliau mengambil keputusan untuk meninggalkan kerjaya tersebut membolehkan beliau kembali ke Melaka dan membuka madrasah di sana bersama Haji Abu Bakar Ahmad yang kemudian dikenali sebagai Madrasah Al-Hadi.

Pindah Ke Pulau Pinang

Tetapi masyarakat Melayu di Melaka tidak menyukai cara pengajaran yang disampaikan oleh beliau yang ketika itu disifatkan terlalu radikal dan kontroversi. Kemudian pada tahun 1916, beliau berpindah ke Pulau Pinang dan membuka Madrasah Al-Mashoor, dimana salah seorang tenaga pengajar di madrasah itu ialah Sheikh Muhammad Tahir Jalaluddin al-Azhari. Madrasah al-Mashhor juga antara antara madrasah yang terkenal dengan pengaruh gerakan radikal pada zaman penjajah. Madrasah tersebut merupakan sebagai instrumen untuk memberi pendidikan kepada pemikir dan aktivis reformis muda Muslim ketika itu.
Pada tahun 1927, beliau meninggalkan profesion perguruan dan membuka Percetakan Jelutong di Pulai Pinang yang merupakan penerbitan yang bersifat reformasi Islam. Beliau menerbitkan Tafsir Al-Quran oleh Muhammad Abduh  dan juga lain-lain penerbitan berkaitan artikel dan buka reformasi. Pada tahun 1926, beliau melancarkan jurnal bulanan, Al-Ikhwan dan pada tahun 1928, beliau menerbitkan akhbar harian, Saudara. Antara penulis untuk akhbar Saudara ialah Abdul Rahim Kajai.
Syed Sheikh al-Hadi meninggal dunia pada 20 Februari 1934.
Mirville

Mirville ialah komun di jabatan Seine-Maritime dan di kawasan Haute-Normandie di utara Perancis.
Analisis matematik

Analisis Matematik, atau dikenali juga dengan istilah ringkas analisis oleh ahli matematik , berasal daripada rumusan rapi kalkulus infinitesimal. Ia merupakan salah satu cabang matematik tulen yang termasuk teori pembezaan, integral dan ukuran, had, siri tak terhingga, dan fungsi analisaan. Teori-teori ini sering dikaji dalam konteks nombor nyata, nombor kompleks dan fungsi nyata dan kompleks. Bagaimanapun, ia juga boleh ditakrif dan dikaji dalam sebarang ruang objek matematik yang memiliki takrifan kehampiran (satu ruang topologi) atau lebih khusus, jarak (satu ruang metrik).
Santibáñez de Esgueva

Santibáñez de Esgueva merupakan sebuah kawasan perbandaran di Sepanyol di Burgos, di komuniti autonomi Castile dan León.
Kampung Kuala Janing

Poskod

Poskod yang digunakan di Kampung Kuala Janing, Kuala Nerang, Kedah adalah 06300.
Albireo

Albireo (β Cyg / β Cygni / Beta Cygni) adalah bintang yang ketiga paling terang di buruj Cygnus. Walaupun ia mempunyai gelaran Bayer (Bayer designation) "beta", ini sebenarnya lebih sayup daripada Gamma Cygni.
Hal ini, Cygnus adalah "angsa" (the swan), dan Albireo terletak di atas angsa, dan kadangkala dipanggil "bintang paruh" (beak star). Albireo juga membentuk "Palang Utara" (Northern Cross) bersama dengan Deneb (di langit), Delta Cygni dan Epsilon Cygni.
Nama bintang ini, berasal daripada hasil salah faham dan kesilapan penterjemahan. Nama bintang ini pada asalnya adalah Minqār al Dajājaʰ, "paruh ayam betina", (the hen's beak) iaitu daripada teks Arab. Sarjana-sarjana latin tersalah faham bahawa nama bintang ini telah datang dari nama sejenis herba, dan menterjemahkannya kepada ab ireo ("daripada ireus"). Kemudian, orang menganggap bahawa ab ireo merupakan kesilapan salah cetak daripada istilah Bahasa Arab, maka, mereka menyalin ab ireo sebagai al-bireo.
Albireo terletak 385 tahun cahaya jauh dari bumi. Dengan mata kasar, Albireo kelihatan seperti bintang solo. Walau bagaimanapun, bila dilihat dengan teleskop, Albireo kelihatan seperti bintang ganda dua (double star), terdapat satu warna kuning (magnitud jelas 3.1), warna biru yang lain (magnitud jelas 5.1). Kedua-dua bintang ini dipisahkan dengan 34 saat arka, kedua-dua komponen (bintang) itu telah memberi bintang berpasang yang berkontras terbaik di langit (angkasa) disebabkan oleh perbeza warnanya.
Bintang-bintang itu dianggap sebagai kembar optik, dan tidak beredar mengelilingi satu punca tertentu sebagai sistem bintang dedua yang benar. Walau bagaimanapun, meskipun dengan jarak yang besar antara bintang-bintang (kembar optik) itu, bintang-bintang ini telah menunjukkan bahawa bintang-bintang ini merupakan satu sistem perduaan yang benar.
Bintang yang lebih cerah itu, daripada kelompok kuning daripada pasangan bintang itu, iaitu Beta Cygni A, merupakan bintang dedua yang dekat.

Albireo sebagai bintang ganda tiga

Komponen A yang lebih cerah daripada pasangan yang lebar merupakan bintang dedua apabila diperhatikan menggunakan teleskop besar dan teknik-teknik pemprosesan imej (bintik interferometri atau speckle interferometry) dalam tahun 1976. Lebih kurang 50 ukuran telah diambil sejak bintang itu berada pada sudut positif yang bertukaran antara dua bintang tersebut pada 50 darjah, yang belum lagi mencukupi untuk menunjukan kesahihan orbit. Jarak sekitar 0.4 arka saat mencacah rapat kepada batasan pemerhatian visual yang melalui instrumen sekurang-kurangnya 20" saiz dibawah keadaan yang sempurna yang jarang(tidak lazim) dapat diperhatikan.
Syed Muhammad Naquib al-Attas

Y.M. Tan Sri Prof. Dr. Syed Muhammad al-Naquib bin Ali bin Abdullah bin Muhsin al-Attas (Bogor, 5 September 1931) ialah seorang Cendekiawan Muslim, ahli falsafah Muslim dan Tokoh Melayu Terbilang 2011. Kini, beliau menetap di Malaysia. Beliau menguasai ilmu teologi, falsafah, metafizik, sejarah, dan kesusasteraan. Beliau juga menulis pelbagai buku dalam bidang pemikiran dan peradaban Islam, khususnya tentang sufisme, kosmologi, falsafah, dan Kesusasteraan Melayu Malaysia.

Pendidikan dan masa kecil

Syed Muhammad Naquib al-Attas lahir di Bogor, Indonesia. Beliau telah menempuhi pendidikan awal pada usia 5 tahun di Johor, Malaysia, namun ketika saat pendudukan Jepun beliau telah pergi belajar ke Jawa untuk belajar bahasa Arab di Madrasah Al-`Urwatu’l-Wuthqa.
Setelah tamat Perang Dunia II pada tahun 1946, beliau kembali ke Johor semula untuk menyelesaikan pendidikan menengahnya. Beliau amat tertarik dan mempelajari sastera Melayu, sejarah, dan kebudayaan Barat. Ketika kuliah di Universiti Malaya, Al-Attas menulis Rangkaian Ruba`iyat, sebuah karya kesusasteraan, dan Some Aspects of Sufism as Understood and Practised among the Malays. Dari sini beliau melanjutkan pengajian ke the Institute of Islamic Studies di Universiti McGill, Montreal, Kanada. Pada tahun 1962, Al-Attas menyelesaikan pengajian pasca siswazah/sarjana di sini dengan tesis Raniri and the Wujudiyyah of 17th Century Acheh. Al-Attas kemudian melanjutkan pengajian ke School of Oriental and African Studies, University of London di bawah bimbingan Professor A. J. Arberry dari Cambridge dan Dr. Martin Lings. Tesis doktornya (1962) ialah kajian tentang dunia mistik Hamzah Fansuri.
Pada tahun 1987, Al-Attas mendirikan sebuah institusi pendidikan tinggi bernama International Institute of Islamic Thought and Civilization (ISTAC) di Kuala Lumpur. Melalui institusi ini, Al-Attas bersama sejumlah pelajar kolej dan mahasiswanya melakukan kajian dan penelitian mengenai Pemikiran dan Peradaban Islam, serta memberikan respons yang kritikal terhadap Peradaban Barat.

Tokoh Melayu Terbilang 2011

Beliau menerima anugerah Tokoh Melayu Terbilang yang disampaikan pada  majlis sambutan ulang tahun ke-65 UMNO di Pusat Dagangan Dunia Putra. Anugerah disampaikan oleh Presiden UMNO, Datuk Seri Najib Tun Razak.
Pada 21 Jun 2012,  Syed Muhammad Naquib al-Attas dilantik sebagai profesor pelawat terhormat di Pusat Kajian Lanjutan mengenai Islam, Sains dan Tamadun (CASIS) Universiti Teknologi Malaysia (UTM). CASIS ialah sebuah pusat kecemerlangan yang baru ditubuhkan di tahap pasca siswazah di UTM Jalan Semarak, Kuala Lumpur.
Beliau amat menekankan pendidikan dalam konsep Islam dan Islamisasi pengetahuan kontemporari yang membawa kepada penubuhan Universiti Islam di beberapa negara Islam. Dua buah institut berjaya diasaskannya iaitu Institut Bahasa, Kesusasteraan dan Kebudayaan Melayu di UKM dan Institut Antarabangsa Pemikiran dan Tamadun Islam (ISTAC) di UIAM, yang bermatlamat mempertingkatkan ketajaman pemikiran intelektual Muslim.
Perpustakaan Syed Naquib al-Attas di ISTAC mengandungi karya berwibawa mengatasi mana-mana koleksi lain seumpamanya di Asia Tenggara.
Mulavukad

Demografik 2001

Menurut bancian India pada tahun 2001, Mulavukad memiliki bilangan penduduk seramai 22,845. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Mulavukad memiliki kadar pendidikan (kebolehan membaca) 86%, melebihi kadar purata kebangsaan 59.5%; dengan 50% lelaki dan 50% wanita mampu membaca. 11% dari populasi berusia di bawah 6 tahun. (2001)
Votre toast, je peux vous le rendre

Votre toast, je peux vous le rendre ("Lagu Toreador") adalah salah sebuah aria yang terkenal dari opera Perancis Carmen gubahan penggubah Georges Bizet. Aria ini dinyanyikan oleh peranan seorang matador Escamillo, menggambarkan pelbagai situasi di gelanggang, sorakan dari para penonton dan kemasyhuran yang datang bersama kemenangan.
Ziesendorf

Ziesendorf merupakan sebuah munisipaliti terletak di daerah Rostock, Niedersachsen, Jerman.
La Selva de Mar

La Selva de Mar merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Bojongkerta, Warung Kiara

Poskod

Poskod yang digunakan di Bojongkerta adalah 43362. Terdapat buah desa di dalam daerah kecamatan Warung Kiara.
Kargowa

Kargowa merupakan sebuah bandar yang terletak di wilayah Lubusz, Poland.
Pandemik selesema 1918

Pandemik selesema 1918 (biasanya disebut Selesema Sepanyol) merupakan pandemik influenza kategori 5 yang bermula di Amerika Syarikat, muncul di Afrika Barat dan Perancis, lalu tersebar hampir ke seluruh dunia. Pandemik merupakan yang pertama disebabkan oleh virus influenza A subjenis H1N1. Kebanyakan yang mati akibat selsema ini adalah para belia, berbeza dengan kebanyakan wabak selsema lain, yang meragut nyawa kanak-kanak, orang tua dan pesakit-pesakit lain yang daya tahannya kurang.
Selsema Sepanyol terjadi dari Mac 1918 hingga Jun 1920, dan tersebar sehingga ke Artik dan kepulauan Pasifik. Diperkirakan 50 hingga 100 juta orang di seluruh dunia terkorban, menjadikannya antara bencana alam paling membawa maut di dunia.

Sejarah

Di Amerika Syarikat, penyakit ini mula disyaki di Haskell County, Kansas, pada Januari 1918. Pada 4 Mac 1918, tukang masak Albert Gitchell jatuh sakit di Fort Riley, Kansas, kemudian disahkan kerana penyakit ini. Menjelang tengah hari 11 Mac 1918, lebih 100 askar telah dimasukkan ke hospital.
Penerbangan angkasa lepas

Penerbangan angkasa lepas ialah penerbangan balistik melalui angkasa lepas. Penerbangan angkasa lepas boleh berlaku dengan kapal angkasa dengan atau tanpa manusia di atas kapal. Contoh-contoh penerbangan angkasa lepas manusia termasuk pendaratan Apollo Moon Amerika Syarikat dan program Bolak-balik Angkasa dan program Soyuz Rusia, serta Stesen Angkasa Antarabangsa sedang berjalan. Contoh-contoh penerbangan angkasa lepas tak berawak termasuk kuar angkasa lepas yang meninggalkan orbit Bumi, serta satelit di orbit mengelilingi Bumi, seperti satelit komunikasi. Ini beroperasi sama ada dengan kawalan telerobotik atau autonomi sepenuhnya.
Penerbangan digunakan dalam penerokaan angkasa, dan juga dalam aktiviti komersial seperti pelancongan ruang dan telekomunikasi satelit. Penggunaan penerbangan angkasa lepas tambahan bukan komersial tambahan termasuk balai cerap angkasa, satelit peninjau dan satelit pemerhatian bumi yang lain. 
Penerbangan angkasa lepas biasanya bermula dengan pelancaran roket, yang memberikan teras awal untuk mengatasi daya graviti dan mendorong kapal angkasa dari permukaan bumi. Sekali di angkasa, gerakan kapal angkasa -kedua-duanya apabila tidak tersentuh dan apabila di bawah pendorong -diliputi oleh bidang pengajian yang dipanggil astrodinamik. Sesetengah kapal angkasa kekal di angkasa selama-lamanya, sebahagiannya hancur semasa kemasukan semula atmosfera, dan yang lain mencapai permukaan planet atau bulan untuk pendaratan atau impak.
Dohrighat

Demografik 2001

Menurut bancian India pada tahun 2001, Dohrighat memiliki bilangan penduduk seramai 10,245. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Dohrighat memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 58% lelaki dan 42% wanita mampu membaca. 16% dari populasi berusia di bawah 6 tahun. (2001)
Brad Pitt

Sejarah Awal

Pitt dilahirkan pada 18 Disember, 1963, di Shawnee, Oklahoma. Bapanya adalah seorang pengurus syarikat trak, manakala ibunya bekerja sebagai kaunselor sekolah. Anak bongsu kepada tiga beradik, Pitt dibesarkan dalam keluarga yang kuat berpegang kepada ajaran Kristian Baptis.
Sewaktu muda keluarganya telah berpindah ke sebelah utara AS iaitu di Springfield, Missouri. Selepas tamat persekolahan, dia telah mendaftar di University of Missouri, di mana dia belajar ilmu kewartawanan dan pengiklanan. Walaupun begitu, sewaktu di universiti dia mula berminat dengan berlakon. Belum sempat dia menjadi graduan, dia telah meninggalkan alam universiti dan berhijrah ke Hollywood.
Disebabkan bimbang dengan reaksi ibu bapanya, dia telah membohongi mereka dengan memberitahu bahawa dia ke Pasadena untuk melanjutkan pelajaran di Art Center College of Design. Sewaktu di California, Pitt telah mengambil kelas lakonan dan mencari pendapatan melalui pelbagai cara seperti menjadi pemandu kereta, pelayan restoran, dan juga pernah memakai sut ayam besar untuk mempromosikan sebuah restoran disana.

Pembabitan sebagai pelakon

Brad Pitt mula menceburi bidang lakonan pada tahun 80an dalam siri television popular iaitu Dallas. Manakala lakonan filem pertamanya ialah dalam filem seram remaja, "Cutting Class" (1989).
Popularitinya mula meningkat naik selepas lakonannya yang hebat sebagai seorang koboi dalam filem aksi "Thelma & Louise" pada tahun 1991. Beberapa tahun selepas itu iaitu pada 1995, dia digandingkan dengan pelakon terkenal Tom Cruise dalam filem seram "Interview with the Vampire". Tahun 1995 merupakan tahun yang penting bagi kerjaya Pitt sebagai pelakon filem yang serius kerana dia berlakon dalam filem pelbagai genre seperti "Legends of the Fall" dan "Se7en". Sewaktu dalam set penggambaran Se7en dia bertemu dan jatuh cinta dengan pelakon yang sedang meningkat naik iaitu Gwyneth Paltrow. Tetapi perhubungan mereka tidak berpanjangan dan pada 29 Julai 2000 Pitt mengakhiri zaman bujangnya dengan berkahwin pelakon sitkom popular "Friends" iaitu Jennifer Aniston.
Selepas perkahwinan mereka, bintang Pitt terus bersinar manakala Jennifer pula berlakon dalam beberapa filem komedi. Walaupun kedua-dua pelakon ini kerap dianggap sebagai pasangan yang paling sesuai tetapi mereka tidak dianugerahi seorang cahaya mata. Pada pertengahan 2005, rumahtangga mereka kian retak apabila Pitt jatuh cinta pula dengan pelakon gandingannya dalam filem "Mr & Mrs Smith" iaitu Angelina Jolie.
Mukim Peserai

Pentadbiran

Mukim Peserai merupakan salah sebuah dari 14 mukim yang terdapat dalam daerah Batu Pahat, dalam negeri Johor dan mukim ini merangkumi lima buah kampung induk. Pentadbir bagi mukim ini diketuai oleh seorang Penghulu. Pejabat pentadbirannya terletak di Kompleks Penghulu Kg Bintang.
Kumpulan Sepah

Sejarah Awal

Jep dan Mamat terlebih dahulu berkawan semasa sama-sama masih bersekolah di SMK Sultan Ibrahim, Kulaijaya, Johor. Jep dan Shuib pula berkenalan sewaktu bertemu di ujibakat AF 4 tetapi tidak terpilih. Persahabatan mereka berlanjutan hingga sama-sama bekerja sebagai Ground Crew untuk Air Asia bersama-sama Shuib. Disebabkan ingin melengkapkan kumpulan mereka, Jep mencadangkan rakan lamanya Mamat yang seorang kaki langgar. Shuib sebelum bertemu Jep, dia berkenalan dengan Mawi sebelum juara AF 3 itu menjadi selebriti semasa dia masih bekerja sebagai dj di restoran dimana Shuib sering berkaraoke.
Asalnya masing-masing minat menyanyi dan mahu menjadi penyanyi tetapi disebabkan mendapat nasihat yang syarikat rakaman mahukan rupa paras yang menarik, mereka pun mengubah hala tuju dengan memilih platform Raja Lawak untuk memasarkan bakat mereka dan percubaan itu akhirnya menjadi apabila mereka ditabalkan Raja Lawak musim ke 3 dan kumpulan pertama menjuarai pertandingan itu.

Juara Maharaja Lawak

Pada 24 Mei 2011, Sepah berjaya menawan hati penonton dan juri kerana menerapkan unsur agama dan realiti permasalahan kehidupan masyarakat Melayu . Pasangan suami isteri yang bergaduh sakan berjaya dilawakkan . Penampilan penyanyi Dafi mencetuskan suasana kejutan dan girang di hati penonton. 
Begitu juga dengan sketsa dua pencuri yang mencuri rumah seorang ustazah berjaya 'ditawan' oleh Ustazah Siti Nor Bahyah Mahamood hos rancangan Semanis Kurma . Persembahan mereka di Stadium Malawati, Shah Alam  cukup selamba , bersahaja dan dialog yang diucapkan cukup menggelikan hati penonton. Tiga juri tetap iaitu Mamat Khalid, Ahmad Idham dan Saiful Apek yang mewakili 50 peratus cukup yakin memilih mereka sebagai Maharaja Lawak .
Mereka berkongsi hadiah lumayan RM350,000 berserta trofi sumbangan Astro. Naib johan pula ialah kumpulan Jozan yang dianggotai oleh Johan dan Zizan Razak yang membawa pulang RM250,000 beserta trofi. Nabil menduduki tempat ketiga dan membawa pulang hadiah RM150,000 berserta trofi. Kumpulan Jambu yang dianggotai oleh Yus dan Tauke menduduki tempat ke-4 dan membawa hadiah wang tunai RM50,000 berserta trofi.

Filem

Sepah The Movie
Abdul Ghani Rahman

Karier

Abdul Ghani memulakan karier bola sepaknya dengan bermain untuk skuad Piala Presiden Selangor FA. Dia kemudiannya bermain untuk MK Land FC. Abdul Ghani kembali ke Selangor sebelum menyertai Felda United FC. Dia kemudiannya bermain untuk Negeri Sembilan FA sebelum menyertai PKNS FC.
Kampung Bukit Sebelah

Poskod

Poskod yang digunakan di Kampung Bukit Sebelah, Baling, Kedah adalah 09100.
Frise, Somme

Frise ialah sebuah komun yang terletak di komun Somme di Picardie di utara Perancis.
Holtgast

Holtgast merupakan sebuah munisipaliti terletak di daerah Wittmund, Niedersachsen, Jerman.
Filem Liberta

Pelakon

Para pelakon yang berlakon di dalam filem ini termasuk -

Penerbitan

Filem Liberta ini , yang masa tayangannya sepanjang 98 minit ini diarah oleh Kan Lume.

Tayangan

Filem ini dihasilkan untuk tayangan umum dalam format Digital.
Markas Tertinggi Angkatan Ekspedisi Bersekutu

Sejarah semasa Perang Dunia Kedua

Eisenhower ditukarkan dari Kancah Operasi Mediterranean untuk memerintah SHAEF, yang telah dibentuk di Kem Griffiss, Taman Bushy, Teddington, London, dari Disember 1943; satu jalan bersebelahan dinamakan Lebuh Shaef kekal hingga ke hari ini. Stafnya merangka pelan bagi Operasi Overlord yang direka oleh Leftenan Jeneral Sir Frederick E. Morgan, COSSAC (Ketua Staf kepada Pemerintah Tertinggi Tentera Bersekutu), dan Mejar Jeneral Ray Barker. Morgan, yang baru dilantik ketua staf kepada (bakal) Pemerintah Bersekutu Tertinggi pada pertengahan Mac 1943 mula merancang penyerbuan Eropah sebelum pelantikan Eisenhower dan disusun kedalam versi terakhir, yang telah dijalankan pada 6 Jun 1944. Proses tersebut telah dibentuk oleh Eisenhower dan panglima pasukan tentera darat bagi peringkat awal penyerbuan, iaitu Jeneral Sir Bernard Montgomery.
SHAEF kekal di United Kingdom sehingga pasukan-pasukan yang mencukupi mendarat di pantai Perancis. Pada ketika itu, Montgomery tidak lagi memerintah keseluruhan angkatan darat tetapi terus sebagai Panglima Kumpulan Tentera Darat Ke-21 (21 AG) British di sayap timur pangkalan hadapan Normandy. Kumpulan Tentera Darat Ke-12 A.S. (12 AG) yang diperintah oleh Leftenan Jeneral Omar Bradley telah dibentuk sebagai sayap barat pangkalan hadapan. Sewaktu memecah keluar dari Normandy, Pihak Bersekutu melancarkan penyerbuan selatan Perancis pada 15 Ogos 1944 berserta dengan Kumpulan Tentera Darat Ke-6 A.S. (6 AG) dibawah pemerintahan Leftenan Jeneral Jacob L. Devers. Sewaktu penyerbuan di selatan Perancis, 6 AG berada dibawah Markas Tentera Bersekutu (AFHQ) Kancah Operasi Mediterranean, tetapi sebulan kemudian ia diserahkan kepada SHAEF. Pada masa ini tiga Kumpulan Tentera Darat tersebut telah mengambil tempat di Perbatasan Barat yang mana mereka akan kekal hingga ke pengakhiran perang—21 AG British ke Utara, 12 AG Amerika di tengah dan 6 AG ke arah Selatan. Menjelang Disember 1944, SHAEF telah menubuhkan markasnya di Hotel Trianon Palace di Versailles, Perancis. Pada 26 April 1945 SHAEF berpindah ke Frankfurt.

Selepas Perang Dunia II

Selepas penyerahan kalah Jerman, SHAEF telah dibubarkan pada 14 Julai 1945 dan, sebagai menghormati tentera AS, telah digantikan oleh Tentera AS, Medan Eropah (USFET). USFET telah disusun semula sebagai EUCOM (Markas Eropah, Tentera AS) pada 15 Mac 1947.
Lindewitt

Lindewitt merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.
Kampung Keledek

Poskod

Poskod yang digunakan di Kampung Keledek, Kuala Lipis, Pahang ialah 27200.
Raja Azrey

Raja Azrey Raja Kamarulzaman merupakan seorang pelakon lelaki Malaysia. Beliau banyak bergiat aktif di filem, drama dan teater. Selain itu, beliau juga ialah pengasas Kumpulan teater Geliga Merah Opera (GMO), penulis skrip dan pengarah teater.
Nilai murni

Nilai murni bermaksud sifat baik seperti hormat-menghormati dan beradab mulia sesama manusia. Lawannya ialah tabiat buruk.
Anomalepididae

Keterangan

Ini merupakan ular halus yang lazimnya tidak mencecah 30 cm (12 inches) panjangnya, dengan kepala yang bundar dan ekor yang pendek dan bundar. Kebanyakan ular ini gemar mengorek tanah, oleh itu mata mereka sekadar vestij.

Taburan geografi

Terdapat di Amerika Tengah hingga barat laut Amerika Selatan. Populasi terpisah di timur laut dan tenggara Amerika Selatan.
Villalba del Rey

Villalba del Rey merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Kampung Batu Temensu Seberang

Poskod

Poskod yang digunakan di Kampung Batu Temensu Seberang, Kuala Pilah, Negeri Sembilan ialah 72000.
Kampung Pak Chik

Poskod

Poskod yang digunakan di Kampung Pak Chik, Kodiang, Kedah adalah 06100.
Citepus, Pelabuhan Ratu

Poskod

Poskod yang digunakan di Citepus adalah 43365. Terdapat buah desa di dalam daerah kecamatan Pelabuhan Ratu.